Karlos Ibarguren Olalde

Karlos Ibarguren Olalde (Errenteria, 1961) mediku gipuzkoarra da, jarduera intentsiboetan espezializatua Donostia Unibertsitate Ospitalean.

EHU Euskal Herriko Unibertsitatean egin zituen Medikuntza ikasketak: Gasteizen lehen hiru urteak, eta jarduera intentsiboetako espezialitatea, Donostian. Hura amaituta, Osakidetzako anbulantzietan hasi zen lanean; alta, COVID-19aren garaiaren inguruan, Osakidetzako Donostia ospitaleko Zainketa Intentsiboetako Unitatera itzuli zen; harrezkero, bertan dihardu lanean.

Osasungoa Euskalduntzeko Erakundeko  (OEE) lehendakaria ere bada.

 Euskarazko argitalpen-lanak 
Aitzindaria izan da osasun arloko gaietan euskaraz argitaratzen. Euskal komunitate zientifikoaren datu-basean 14 ekarpen biltzen dira. Felix Zubiarekin batera Elektrokardiografia klinikoa izenburuko liburua argitaratu zuen Elhuyar Fundazioan.  Osasungoa Euskalduntzeko Erakundearekin gutxienez  sei artikulu hauek argitaratu ditu:
UrteaArtikuluaEgileak1998"Meningitis larriak ardura intetsiboan. Epidemiologia""I. Arcega , B. Azkarate , Karlos Ibarguren Olalde, Imanol Mintegi , A. Murgialdai , Karlos Reviejo Jaka, Gabriel Txoperena Altzugarai"1998"Garun heriotza ardura intentsiboan. 1997ko epidemiologia""Karlos Ibarguren Olalde, P. Marco , Imanol Mintegi , A. Murgialdai , P. Olaizola , Karlos Reviejo Jaka, Gabriel Txoperena Altzugarai"1998"Meningitisaren iragarpen-faktoreen analisia""I. Arcega , B. Azkarate , Karlos Ibarguren Olalde, Imanol Mintegi , A. Murgialdai , Karlos Reviejo Jaka, Gabriel Txoperena Altzugarai"1998"Suizidio traumatikoak Gipuzkoan. Epidemiologia""Fernando Azaldegi , Karlos Ibarguren Olalde, Imanol Mintegi , A. Murgialdai , Karlos Reviejo Jaka, E. Romo , Gabriel Txoperena Altzugarai"2003"Kanpoko desfibrilazio automatikoa (KAD)""Karlos Ibarguren Olalde, Iñaki Telleria Barrena, Imanol Guirado Perez, G. Mendizabal "2003"Teknologia gaitasun eta trebetasunak lortzeko bide""Jose Artetxe Okasar, Karlos Ibarguren Olalde, Felix Zubia Olaskoaga, Cristina Agirre Rodriguez, O. Lorente , Inmaculada Zubelzu Jaka, Txema Carrillo Etxeberria, Nuria Gonzalez Jorrin, Xabier Goikoetxea Iraola, Fermin Moreno Izko, Inmaculada Ruiz Montesinos"
Elhuyar aldizkarian ere argitaratu zituen hiru artikulu:
UrteaArtikuluaEgileak1997"Taupada-markagailua: bihotz nekatuaren gidaria"Karlos Ibarguren Olalde, Imanol Mintegi , A. Murgialdai , Gabriel Txoperena Altzugarai1998"Larrialdi medikoa koordinaturiko asistentzia jarraia"Karlos Ibarguren Olalde, Txema Unanue2004"Bihotza suspertu, zauden tokian zaudela"Karlos Ibarguren Olalde, Daniel Alonso Moreno, Iñaki Telleria Barrena, Imanol Guirado Perez, Ttiko Berasategi
Osasun-zientziez euskaraz argitaratzen den Osagaiz aldizkari akademikoaren editoreetako bat da. Bi elkarteren artean egiten dute aldizkaria: Osasungoa Euskalduntzeko Erakundea (OEE) eta Udako Euskal Unibertsitatea (UEU). Osasunarekin erlazionaturiko ikerkuntza mota guztiei buruz artikulu zientifikoak argitaratzen ditu, ikerketa taldeen lanak ezagutzera emateko helburuarekin. Euskal komunitate zientifikoak egiten dituen aurkikuntza zientifikoetarako transferentzia-tresna ere izan nahi du.

 Sariak 

 2016: Oarsoarrak Euskararen Saria. Osasungoa Euskalduntzeko Erakundeko lehendakaria zen Ibarguren, eta Oarsoaldeko euskalgintzako ordezkariek osatutako epaimahaiak erabaki zuen hark egindako lana aitortzea, osasungoa eta medikuntza alorra euskalduntzeko egindako lanagatik

 Erreferentziak 

 Ikus, gainera 

 Osasun-zientziak
 Udako Euskal Unibertsitatea
 Osagaiz aldizkaria

 Kanpo estekak 

 Osagaiz aldizkariaren webgunea
 Gipuzkoako medikuen Elkargoak diruz lagunduko du Osagaiz aldizkaria. OEE, 2018-07-10. Youtube.

Kategoria:Errenteriarrak
Kategoria:Udako Euskal Unibertsitatea
Kategoria:Gipuzkoako medikuak
Kategoria:Euskal Herriko Unibertsitateko ikasleak